PEstikeskustelu

Pestatun nimi:

Pestin nimi:

Pestaajan nimi:

|  |
| --- |
| Pestin sisältö |
| Pestiin liittyvät vastuut |
| Pestin kesto (alku- ja loppupäivämäärät) | Välipestikeskustelun ajankohta |
| Millaista perehdytystä (ml. koulutukset) tarvitset pestissä toimimiseen? |
| Mistä / keneltä saat tukea pestissä toimimiseen? Tarvitsetko mentoria?  |
| Mitkä asiat motivoivat sinua toimimaan tässä pestissä? |
| Mitä haluat oppia tässä pestissä? |
| Miten haluat kehittyä johtamistaidoissa (visioinnissa, vuorovaikutuksessa, toimeenpanossa, itsesi johtamisessa)? |
| Pestin edellyttämä ajankäyttö |
| Pestiä varten käytettävissä oleva aika |
| Onko mahdollisia esteitä pestin hoitamisen kannalta? |
| Muita pestin kannalta tärkeitä asioita |

PESTIKESKUSTELU

Pestisopimuksen laatimisen yhteydessä käytävän pestikeskustelun tarkoitus on helpottaa ja selkeyttää pestin sisältämiä vastuualueita ja tehtäviä sekä pestattavalle että pestaajalle.

Pestisopimukseen kootaan pestin kannalta tärkeimmät asiat. Pestikeskustelun aikana pestisopimus on oiva työkalu. Pestisopimusta yhdessä tarkastellen on helpompi varmistaa, että muodostuu yhteinen kuva pestiin liittyvistä asioista ja molemmat voivat sitoutua pestin kokonaisuuteen.

Tavoitteena on, että pestikeskustelun jälkeen pestaajalle ja pestattavalle jäävät samat tiedot. Näihin yhdessä sovittuihin asioihin palataan välipestikeskustelussa.

Apukysymyksiä pestikeskusteluun

Pesti ja sen sisältö

* Mikä pesti on kyseessä eli mikä on pestin nimi?
* Kenelle olen vastuussa pestistäni? Kuka on pestaajani?
* Mihin kokonaisuuteen ja minkä osa-alueen alle pesti kuuluu?
* Millaisia vastuita ja tehtäviä pestiin käytännössä kuuluu?
* Miten pitkäksi ajaksi pestissä toimimisesta sovitaan? Kaikki partiopestit ovat lähtökohtaisesti määräaikaisia!
* Mikä olisi hyvä ajankohta välipestikeskustelulle? Välipestikeskustelussa tarkastellaan, miten pestissä toimiminen on sujunut pestissä aloittamisen jälkeen ja sovitaan jatkosta.

Tuki ja perehdytys

* Millaista perehdytystä pestissä toimimista varten tarvitaan?
* Tukisiko jokin koulutus pestissä menestymistä? Jos kyllä, milloin pestattu osallistuu koulutukseen?
* Kuka perehdyttää pestatun tehtävään? Milloin perehdytys tapahtuu?
* Ketkä ovat tärkeimpiä tuki- ja yhteistyöhenkilöitä ja -ryhmiä pestissä toimimista varten?
* Tarvitseeko tai haluaako pestattava mentorin?

Pestatun kehittyminen pestissä

* Mitkä asiat motivoivat pestattua toimimaan pestissä? Eli miksi pestattu haluaa aloittaa pestissä ja millaiset asiat kannustavat häntä tekemään pestiin kuuluvat tehtävät hyvin?
* Mitä pestattu haluaa oppia pestissä?
* Miten pestattu haluaa kehittyä johtamistaidoissa? Johtamistaidot ovat keskeisiä partiopesteissä ja niihin kuuluvat visiointitaidot, vuorovaikutustaidot, toimeenpanotaidot sekä. itsensä johtamisen taidot.

Pestin toteuttamisen mahdollisuudet

* Paljonko pestaaja arvioi pestin edellyttävän aikaa?
* Paljonko pestattu arvioi hänellä olevan aikaa käytettävissä pestiä varten? Jos pestaajan edellyttämä ja pestatun käytettävissä oleva aika ovat kovin kaukana toisistaan, on syytä keskustella jo tässä vaiheessa tehtävistä, jotta pesti tuntuu molemmille osapuolille mielekkäältä ja omaan elämäntilanteeseen sopivalta.

Muut asiat

* Onko pestatulla tai pestaajalla mielessä jotain muuta pestiin tai pestattavaan vaikuttavaa?